钦定古今图书集成/明伦汇编/氏族典/第089卷 > 卢俊
## 钦定古今图书集成/明伦汇编/氏族典/第089卷 > 卢俊

按《十国春秋》，北汉卢俊尚公主为驸马都尉。广运三
年，宋师压境，俊诣辽乞师，有功。白马岭之役，辽相耶
律沙将趋太原，会俊以国亡出奔，言太原已陷，遂勒
兵还。俊至辽，署同政事门下平章事。明年，辽景宗以
公主淑哥下嫁俊，复拜驸马都尉。久之，与淑哥不协，
诏离之，改适神奴。遂出俊为兴国军节度使，终于其
国。